Lazio



Lazio on maakunta Keski-Italiassa. Maakunnan hallintokaupunki on Rooma. Lazion maakuntaa ympäröivät pohjoisesa Toscana, Umbria ja Marche sekä idässä Abruzzo, Molise ja Campania. Etelässä ja lännessä maakunta rajoittuu Tyrrheanmereen.

Provinssit
Lazion maakunta jakautuu viiteen provinssiin:
 * Roma
 * Viterbo
 * Frosinone
 * Rieti
 * Latina

Kaupungit
Lazion maakunnan suurin kaupunki on Rooma, jossa asuu 55 prosenttia maakunnan asukkaista.


 * Civitavecchia Rooman satama sijaitsee täällä.
 * Fiumicino
 * Subiaco Syrjäinen pikkukaupunki Simbruinivuorten laidalla.
 * Tarquinia Etruskien Italian muinainen kulttuurinen ja poliittinen pääkaupunki.
 * Tivoli Roomalaisten suosima huvilakaupunki, joka sijaitsee 40 kilometriä Roomasta itään.
 * Viterbo Pohjois-Lazion suurin kaupunki, joka sijaitsee 81 kilometriä Roomasta pohjoiseen.

Muut kohteet

 * Castelli Romani
 * Lido di Ostia
 * Monte Cassino Benedictus Nursialaisen 500-luvulla perustama luostari Cassinossa, 130 kilometriä Roomasta etelään. Luostari kärsi pahoin toisen maailmansodan aikana ja se rakennettiin uudelleen 1950-luvulla.
 * Ostia Antica
 * Sperlonga Lazion hienostunein lomakohde, joka sijaitsee 98 kilometriä Castel Gandolfosta kaakkoon.

Ilmasto
Rannikolla talvet ovat lauhoja, mutta sisäosissa ne saattavat olla erittäin kylmiä. Kesät ovat helteisiä, mutta rannikolla puhaltavat merituulet viilentävät ilmaa aika ajoin. Alavilla alueilla ja rannikolla sataa harvoin, mutta vuoristossa sataa ajoittain hyvin runsaasti.

Tule
Sanonta Kaikki tiet vievät Roomaan ei ole vain sananhelinää vaan liikenneyhteydet Roomaan ja Lazioon ovat erinomaiset. Roomasta pääsee Lazion maakunnan halki niin moottoritietä kuin junarataakin pitkin eri puolille Italiaa. Useimmat tiet kulkevat tänäkin päivänä Rooman valtakunnan aikaisia reittejä pitkin.

Lentokoneella
Lazion maakunnan matkustajaliikenteelle tarkoitetut lentokentät sijaitsevat Roomassa.

Leonardo da Vincin kansainvälinen lentoasema, yleensä vain Fiumicino on 32 kilometrin päässä Rooman keskustasta. Siellä on kolme terminaalia: A kotimaan lentoja varten, B sekä kotimaan, että ulkomaanyhteyksille sekä C pelkästään kansainvälisiä yhteyksiä varten. Terminaaleja yhdistää monorail-yhteys.

Fiumicinolta on suora junayhteys, Leonardo Express, Terminin asemalle ensin klo 7.37 ja sitten tunnin välein klo 8-22. Matka kestää noin puoli tuntia. Fiumicinolta on myös paikallisjunayhteys Ostiensen, Trasteveren ja Tiburtinan asemille. Ostiensen ja Tiburtinan asemilta on mahdollista vaihtaa Rooman metroon ja jatkaa sitä kautta Terminin asemalle. CO.TRAL:in bussit liikennöivät Fiumicinon lentoasemalta Tiburtinan asemalle öisin 90 minuutin välein ja matka kestää noin 45 minuuttia. Lisätietoja: Leonardo Express - aikataulut ja hintatiedot

Taksimatka roomalaisella taksilla Fiumicinolta Roomaan maksaa 40 euroa (vuonna 2008) sisältäen matkan enintään neljälle hengelle matkatavaroineen. Hinta on voimassa matkoilla, joiden määränpää on Aurelianuksen muurien sisäpuolella ts. Rooman keskustassa. Fiumicinon kunnan viralliset taksit veloittavat matkasta 60 euroa (vuonna 2008)

Giovan Battista Pastinen kansainvälinen lentoasema (Ciampino) on 15 kilometriä Roomasta kaakkoon lähellä GRA-kehätietä, jolta pääsee pohjois/etelä- ja itä/länsi -moottoriteille. Lentokentältä on bussiyhteys Ciampinon asemalle, josta kulkee junia Terminin asemalle 15 minuutin välein klo 6.30-23.00. Ciampinon le.ntokentältä on bussiyhteys Anagninan metroasemalle tunnin välein. Lentokentältä on myös ilmainen bussikuljetus iäkkäille ja liikuntarajoitteisille. Matka on varattava etukäteen. Taksimatka taksilla Fiumicinolta Roomaan maksaa 30 euroa (vuonna 2008) sisältäen matkan enintään neljälle hengelle matkatavaroineen. Hinta on voimassa matkoilla, joiden määränpää on Aurelianuksen muurien sisäpuolella ts. Rooman keskustassa.

Laivalla
Civitavecchian kaupungista on laivayhteyksiä Espanjaan (Barcelona), Maltalle (Valletta) Ranskaan (Marseille, Toulon) ja Tunisiaan (Tunis).

Lisätietoja:
 * Grimaldi Lines

Pysy turvassa
Latium Lazio Lacio Latium Lazio Lazio ラツィオ州 Latium Lacjum Lácio Лацио wts:Category:Lazio

Lazio